

REPUBLIKA HRVATSKA

GRAD ZAGREB

GRADSKI ZAVOD ZA ZAŠTITU

SPOMENIKA KULTURE I PRIRODE

KLASA: 612-07/16-01/9

URBROJ: 251-18-06-16-2

ZAGREB, 20.6.2016.

 GRADSKI URED ZA PROSTORNO UREĐENJE,

 IZGRADNJU GRADA, GRADITELJSTVO,

 KOMUNALNE POSLOVE I PROMET

 Sektor za komunalno i prometno redarstvo

 Odjel komunalnog redarstva

 Trg Francuske republike 15

 10 000 ZAGREB

PREDMET: Masarykova 2-6

 - bespravno uklanjanje stabla gledičije (Gleditsia triacanthos)

 - prijava

 Poštovani,

 Povodom prijave koju su ovom Zavodu podnijeli „Zelena akcija“, Radio Sljeme, Tportal, Vijeće Gradske četvrti Donji grad i građani, zbog uklanjanja stabla gledičije (Gleditsia triacanthos) u Masarykovoj ulici kod kućnih brojeva 2-6, a koje je, prema navodima u prijavama, izvršeno od strane Slastičarnice „Zagreb“, Masarykova 4, Zagreb zbog postave terase, službenik ovog Zavoda izvršio je očevid dana 7.6.2016.

 Uvidom u stanje na terenu konstatirano je da je posječeno jedno stablo gledičije (Gleditsia triacanthos), koje je bilo locirano kao središnje u drvorednom nizu od tri stabla. Preostala dva stabla radikalno su orezana i to u tijeku vegetacije.

 Predmetni bespravni radovi izvedeni su na lokaciji koja je zaštićeno kulturno dobro - Povijesna urbana cijelina Grad Zagreb, koja je zaštićena temeljem rješenja Ministarstva kulture u Zagrebu, Klasa: UP-I-612-08/02-01/196 od 24. svibnja 2004. i upisana u Registar kulturnih dobara pod registarskim brojem Z-1525 te se na njega primjenjuje Zakon o zaštiti i očuvanju kulturnih dobara (Narodne novine br. 69/99, 151/30, 157/03-ispr., 87/09, 88/10, 61/11, 25/12, 136/12, 157/13, 152/14 i 98/15-Uredba o izmjenama Zakona o zaštiti i očuvanju kulturnih dobara i svi propisi koji se odnose na kulturna dobra.

 Izuzetnoj vrijednosti ovog nepokretnog kulturnog dobra, kao i kvaliteti života u cjelini, doprinosi upravo i komponenta zelenila zastupljenog u različitim kategorijama hortikulturnog oblikovanja: parkovne površine, manje vrtne površine, skupine stabala, pojedinačna stabla i dr.

 Slijedom iznešenoga, za sve zahvate na stablima, kao dijelu kulturnog dobra, potrebno je, u smislu članka 62. Zakona o zaštiti i očuvanju kulturnih dobara, ishoditi prethodno odobrenje ovog Zavoda.

 Usprkos navedenome, izvršeni su bespravni radovi uklanjanja stabla, za koje ovaj Zavod nije izdao odobrenje.

 Na temelju svega iznešenoga, molimo Vas da u okviru svoje nadležnosti provedete postupak za povrat predmetne površine u prvobitno stanje sadnjom zamjenske alejne sadnice iste vrste. Sadnica mora biti minimalne visine 5m i opsega debla oko 22cm, zdrave, vitalne, pravilne provodnice, dobro razvijene i simetrične krošnje te zdrave i pravilno razvijene korijenove mreže.

Sadni materijal mora biti s odgovarajućim certifikatom zdravstvene ispravnosti, kvalitete, vrste, porijekla i proizvođača.

 Navedene radove može izvršiti samo ovlaštena pravna ili fizička osoba koja posjeduje dopuštenje Ministarstva kulture za izvođenje radova na nepokretnom kulturnom dobru-izvođenje radova na uređenju zelenih površina.

Također Vas molimo za žurnost te da nas o poduzetome pisano obavijestite.

 PROČELNIK

Silvije Novak, prof.

Dostaviti:

1. Naslovu

2. Zeleni telefon Zelene akcije

 jasna@zelena-akcija.hr

3. Vijeće Gradske četvrti Donji grad

 Ilica 25, 10 000 Zagreb

4. Evidencija, ovdje

5. Pismohrana, ovdje